title: • Vahimaga tushmang.
  • - 9-sinf Informatika va axborot texnologiyalari
text: KALIT SOʻZLAR
  Elektr energiyasi tarmogʻining haddan ortiq yuklanishi:
  elektr zanjirining haddan ortiq zoʻriqishi - bitta rozetkaga juda
  koʻp elektr jihozlari ulangani sababli elektr sim yoki elektr
  zanjiri orqali u koʻtara oladiganidan koʻproq tok oʻtishi tufayli
  sodir boʻladi.
  Vilkalar yoki rozetkalarning qizib ketishi yoki saqlagichlarning
  kutilmaganda kuyishi, rozetkalar yoki vilkalarda uchqunlar yoki
  kuyish alomatlarining kuzatilishi xavfli belgilar hisoblanadi.
  Shunday holat yuz bersa, mahkamlanmagan simlar
  yoʻqligini, devordagi har bir rozetka uchun bitta uzaytirgich
  ishatilayotgani va bir uzaytirish kabeli boshqasiga ulab
  qoʻyilmaganini tekshiringiz kerak.
  Quvvat hajmini kuchlanishga boʻlib, tok kuchini hisoblashingiz
  mumkin. Misol uchun, agar sizda 1000 vatt quvvatga ega
  elektr jihozi boʻlsa va u 120 voltda ishlasa, ularni boʻlish orqali
  20 amperlik zanjirning qariyb yarmi allaqachon band ekanini
  koʻrasiz. Bunday maʼlumotni odatda qurilmaning orqa, tag
  tarafi yoki uning simiga yopishtirilgan yorliqdan topsa boʻladi.
  1000 vatt
  _________
  120 volt = 8.33 amper
  Yodda tuting, uzaytiruvchi kabel rozetkasiga bir nechta
  qurilma ulangan boʻlsa, bu qurilmalarning tok kuchini qoʻshib
  hisoblashingiz kerak (8.02-rasm).
  8.02-rasm. Elekt energiyasi tarmogʻining haddan ortiq yuklanishi
  haqida oʻylab koʻring!